**From:** Jens Holbech, Aarhus Universitet
**Sent:** 17. december 2014 08:05
**Subject:** AU inviterer lærere i sciencefag til gratis, faglige inspirationsdage: Gymnasielærerdage

Kære gymnasieledelse

I må meget gerne sende denne e-mail videre til de af jeres lærere som underviser i naturvidenskabelige fag, teknik eller teknologihistorie.

----

Institutterne ved fakultetet Science and Technology ved Aarhus Universitet udbyder i 2015 en række faglige inspirationsdage for gymnasielærere fra hele landet.
Dagene er gratis at deltage i og byder bl.a. på faglige foredrag med nyt fra forskningsfronten, ideer til emner som kan benyttes i undervisningen og præsentation af instituttets eksisterende faglige tilbud til gymnasier.

I år 2015 udbyder vi:

* **Astronomidag** – fredag den 27. marts 2015.
* **Biologilærerdag** – fredag den 20. marts 2015
* **Fysiklærerdag** – fredag den 23. januar 2015.
* **Kemilærerdag** – fredag den 16. januar 2015.
* **Matematiklærerdag** – fredag den 27. marts 2015.
* **Naturgeografi- og Geovidenskablærerdag** – tirsdag den 17. marts 2015.
* **Teknologihistorielærerdag** – torsdag den 22. oktober 2015.

Se mere på [scitech.au.dk/gymnasielaererdag](http://scitech.au.dk/gymnasielaererdag/)

Her findes links til de enkelte gymnasielærerdage med tilmeldingsformularer. Og her vil de enkelte programmer dukke op efterhånden som de bliver færdige.
Programmerne for de to dage, der afholdes i januar – Fysiklærerdag og Kemilærerdag – er allerede tilgængelige.

Som lærer kan du også abonnere på Aarhus Universitets 'Nyhedsbrev til gymnasielærere i sciencefag' og få tilsendt e-mails når programmerne for de for dig relevante gymnasielærerdage offentliggøres og du kan få andre relevante nyheder og invitationer. Tilmeld dig på [webforms.au.dk/apps/postlister/iframe11592.asp?listeID=78](http://webforms.au.dk/apps/postlister/iframe11592.asp?listeID=78).

Med ønske om en god jul og et godt nytår,

Mie Johannesen og Jens Holbech,
Fakultetssekretariatet ved Science and Technology,
Aarhus Universitet

**Om fakultetet Science and Technology**
Fakultetets fagområder er naturvidenskab, miljø, fødevarer, jordbrug og ingeniørvidenskab. Fakultetet blev etableret i 2011 ved sammenlægning af Det Naturvidenskabelige Fakultet, Det Jordbrugsvidenskabelige Fakultet (DJF) og Danmarks Miljøundersøgelser (DMU). I 2012 fusionerede det med Ingeniørhøjskolen i Århus som nu hedder Ingeniørhøjskolen Aarhus Universitet.